Hinni Aarninsalo

Hinni Aarninsalo (s. 1981) on suomalainen radio- ja televisiotoimittaja.

Aarninsalo tunnetaan erityisesti entisen YLE Extra -kanavan ohjelmasta Extra Large, Yle Teeman keskusteluohjelmasta Popkult ja Yle TV1:n ajankohtaisohjelmasta A-studio: Stream. Hän on työskennellyt myös radiokanavilla YleQ ja YleX. Aarninsalo on tehnyt toimittajan töitä vuodesta 2001.

Aarninsalo on opiskellut Lontoossa School of Oriental and African Studies -yliopistossa ja on suorittanut siellä tutkinnot kansainvälisestä politiikasta sekä media- ja kulttuurintutkimuksesta. Hän on tutkinut homoseksuaalisuuden vastaisuutta kolmessa Itä-Afrikan maassa: Ugandassa, Keniassa sekä Ruandassa.

Lähteet

Aiheesta muualla 
 
 

Suomalaiset radiotoimittajat
Suomalaiset televisiotoimittajat
Vuonna 1981 syntyneet
Elävät henkilöt